+На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан („Службени лист града Ниша“ бр.83/2008), у складу са Уговором о наменским трансферима у социјалној заштити бр. 400-144/17-I od 15.03.2017.godine 2017.године,

Општинско веће општине Гаџин Хан, на 33. (тридесеттрећој) седници, одржаној дана 28. априла 2017. године, доноси

**З А К Љ У Ч А К**

**1-ЗАКЉУЧИТИ** са Удружењем инвалида и социјално угрпожених грађана општине Гаџин Хан, Гаџин Хан које заступа председник УО Удружења, Владо Вучковић, Доњи Душник, Уговор о пружању услуге у области социјалне заштите.

**2-ОВЛАШЋУЈЕ СЕ** Љиљана Петровић, начелник општинске управе општине Гаџин Хан, да у име и за рачун општине Гаџин Хан закључи Уговор о пружању услуге у области социјалне заштите.

.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-216/17-III

У Гаџином Хану, дана 28. априла 2017. год.

**ПРЕДСЕДНИК** **ОПШТИНСКОГ ВЕЋА**

Саша Ђорђевић

Између уговорних страна

1. Општине Гаџин Хан, Општинска управа општине Гаџин Хан, ул. Милоша Обилића бб, Гаџин Хан ( у даљем тексту: ЛОКАЛНА САМОУПРАВА), коју заступа начелник општинске управе, Љиљана Петровић, с једне стране

и

1. Удружење инвалида и социјално угрожених грађана општине Гаџин Хан, Гаџин Хан, (у даљем тексту: ПРУЖАЛАЦ УСЛУГЕ), које заступа председник Управног одбора Удружења, Владо Вучковић, Доњи Душник, с друге стране,

УГОВОР О ПРУЖАЊУ УСЛУКЕ У ОБЛАСТИ СОЦИЈАЛНЕ ЗАШТИТЕ

1.Предмет уговора

Члан 1.

Предмет овог уговора је финансирање реализације локалног пројекта „Помоћ у кући“.

Члан 2.

Локална самоуправа и Пружалац услуге ступају у уговорни однос, ради финансирања односно реализације пројекта дефинисаног овим Уговором.

Члан 3.

Уговорне стране констатују да се сви наводи из пројекта, који се односе на предмет уговора, а не налазе се у овом Уговору, имају сматрати саставним делом уговора.

2**.Финанстирање реализације пројекта**

Члан 4.

Локална самоуправа прихвата обавезу да финансира реализацију пројекта из члана 1. овог Уговора, на начин утврђен овим уговором.

Пружалац услуге прихвата обавезу да преузме средства намењена финансирању пројекта који је предмет овог Уговора, на свој одговарајући рачун, ради реализације пројектних активности као инплементатор пројектних активности.

3.**Трајање финансирања и износ средстава**

Члан 5.

Трајање финансирања по овом уговору утврђен је на период од 7,5 (седам и по) месеци.

Износ новчаних средстава за финансирање реализације пројекта утврђује се на 2.242.651,46 динара (двамилионадвестачедрдесетдвехиљадешестотинапедесетједандинар и 46/100), у бруто износу.

Члан 6.

Уговорне стране констатују да ће новчана средства из члана 5. Уговора, уплатити на посебан наменски рачун: Пружаоца услуга отворен код Управе за трезор бр: 840-13573763-21, у месечним ратама сразмерно износу целокупне обавезе.

Исплатом из претходног става Локална самоуправа у потпуности измирује своје финанасијске обавезе према Пружаоцу услуга, утврђене овим Уговором.

Члан 7.

.

Пружалац услуга ће новац добијен по овом уговору искористити за финансирање пројекта којем се пружа услуга описана у понуђеном Пројекту за пружање социјалне заштите.

Пружалац услуга је обавезан да приликом реализације Уговора, у свему поступа према одредбама Уговора, као и у складу са документима дефинисаним као саставни део Уговора.

Пружалац услуга има обавезу да обезбеди услугу дефинисану пројектом у периоду из члана 5. овог Уговора. Уколико из било ког разлога има потребу да током реализације овог Уговора, раскине Уговор, дужан је да о томе обавести Локалну самоуправу писаним путем, најкасније у року од 5 дана, ради обезбеђивања другог одговарајућег инплементационог партнера, ради континуираног пружања услуге.

Члан 8.

Пружалац услуга је обавезан да се, приликом реализације пројекта, придржава инструкција Локалне самоуправе, као и других лица овлашћених од стране Локалне самоуправе.

Члан 9.

Пружалац услуга је дужан да лицима овлашћеним од стране Локалне самоуправе, омогући увид у своје активности током реализације пројекта, а са циљем мониторинга и евалуације, као и да им стави на располагање све потребне информације, документацију и образложења у вези са предметом Уговора.

**4. Извештавање**

Члан 10.

Пружалац услуга је дужан да редовне наративне и финансијске извештаје доставља Локалној самоуправи, по следећој динамици:

Наративни и финансијски извештај на половини инплементације пројекта и то у року од 5 дана по истеку овог периода.

Завршни финансијски наративни извештај којим се обухвата целокупан период инплементације пројекта у року од 5 дана од завршетка инплементације пројекта.

Пружалац услуга је дужан да Локалној самоуправи достави ванредан наративни и/или финансијски извештај, увек кад то од њега затражи Локална самоуправа.

Члан 11.

Извештај из члана 10. овог Уговора, Пружалац услуга је дужан доставити у формату одређеном од стране Локалне самоуправе.

**5. Права и обавезе Локалне самоуправе**

Члан 12.

Локална самоуправа је дужна да Пружаиоцу услуга дозначи новчана средства из члана 5. Уговора, на начин и под условима предвиђеним Уговором.

Члан 13.

Уговорни однос по овом Уговору почиње од дана закључења Уговора и престаје закључно са истеком периода инплементације и финанасирања пројекта.

Члан 14.

Уговор може престати и пре истека рока из претходног члана, између осталог у следећим случајевима:

1. Једностраним раскидом простом изјавом воље од стране Локалне самоуправе уколико Пружалац услуга не доставља извештаје из члана 10. на начин утврђен Уговором.
2. Писменим споразумом уговорних страна, у неком од следећих случајева:

* Уколико Пружалац услуга изјави да из било ког разлога није у стању да настави са реализацијом пројекта,
* Уколико Локална самоуправа не испуни обавезе које је прихватила Уговором

6. **Поштовање прописа**

Члан 15.

Уговорне стране констатују да ће за време овог уговорног односа своје пословање с циљем реализације Уговора у потпуности усагласити са свим релавантним прописима.

7.**Завршне одредбе**

Члан 16.

На све што није уређено овим Уговором, а тиче се предмета Уговора, примењиваће се одредбе Закона о облигационим односима и другог односног прописа.

Члан 17.

Уговорне стране, према потреби, могу мењати и /или допуњавати овај Уговор анексом Уговора.

Члан 18.

У случају спора проистеклог из овог Уговора, а при немогућности непсорног, споразумног решавања спора, уговорне стране ће најпре покушати да спор реше мирним путем уз коришћење одговарајуће методе за без конфликтно решење спора (нпр. медијацију), а уколико то није могуће одлучиваће стварно надлежни суд у Нишу.

Члан 19.

Стране уговорнице се слажу да су овај Уговор прочитале, разумеле и да су у потпуности сагласне са одредбама истог. Уговор је сачињен у 4 (четири) истоветна примерка, од којих свакој уговорној страни припадају по два примерка.

УГОВОРНЕ СТРАНЕ

У Гаџином Хану дана 28.12.2017.год.

За Локалну самоуправу за Пружиоца услуге

Начелник општинске управе Гаџин Хан заступник Удружења грађана

Љиљана Петровић Владо Вучковић